b'\n_START_ARTICLE_\nMembranska epitelijska celica\n_START_SECTION_\nMorfolo\xc5\xa1ke zna\xc4\x8dilnosti\n_START_PARAGRAPH_\nMembranske epitelijske celice se od enterocitov razlikujejo v tem, da so plo\xc5\xa1\xc4\x8date oblike, nimajo mikrovilov na apikalni strani membrane in so manj \xc5\xa1tevilne. Na bazalni membrani so prisotne \xc5\xa1tevilne vgreznine in je mestoma prekinjena.\n_START_SECTION_\nFunkcije\n_START_PARAGRAPH_\nNjihova glavna funkcija je prenos antigenov in lektinov iz svetline (lumna) tankega \xc4\x8drevesa do celic v Peyerjevih plo\xc5\xa1\xc4\x8dah. Endocitoza je mogo\xc4\x8da zato, ker ne izlo\xc4\x8dajo sluz ali prebavnih encimov, glikokaliks pa je mnogo tanj\xc5\xa1i ali odsoten v primerjavi z enterociti.\n_START_SECTION_\nKlini\xc4\x8dni pomen\n_START_PARAGRAPH_\nNekateri patogeni mikrobi izkori\xc5\xa1\xc4\x8dajo endocitozo celic M kot vstopno pot v organizem. Primera tovrstnih mikrobov sta bakterija vrste Shigella flexneri in poliovirus.'